laion/Wikipedia-Exotic huggingface dataset:
ტრირის აუგუსტა-ვიქტორიას გიმნაზია

ტრირის აუგუსტა-ვიქტორიას გიმნაზია (შემოკლებით ა-ფაუ-გე, Das Auguste-Viktoria-Gymnasium - AVG) - გიმნაზია ტრირში, რომელიც 1879 წელს დაარსდა როგორც საქალაქო სკოლა და სულ მალე კი სახელმწიფო სასწავლო დაწესებულებად იქცა. გიმნაზიამ შეცვალა ნეტარ მონაზონთა ეკლესიასთან არსებული ქალთა სკოლა, რომელიც პრუსიის კულტურკამპფის ტალღაზე წარმოქმნილი ნეტარ მონაზონთა ეკლესიის ბაზაზე არსებობდა. 1913 წლიდან მოყოლებული სკოლა ატარებს კაიზერ ვილჰელმ II-ის მეუღლის აუგუსტა ვიქტორიას სახელს. ტრირის აუგუსტა-ვიქტორიას გიმნაზია წარმოადგენს ორენოვან სკოლას. გერმანულ-ინგლისური ორენოვანი სწავლება ქალაქ ტრირისა და მისი შემოგარენის მასშტაბით მხოლოდ ამ სკოლაში არის შესაძლებელი. ორსაათიანი დამატებითი მეცადინეობა ინგლისურში მე-5 და მე-6 კლასებში იწყება, ხოლო მე-7 კლასში გეოგრაფიისა და ისტორიის საათების სავალდებულო რაოდენობაზე ერთი აკადემიური საათის დამატებით ხსენებულ საგნებს ასწავლიან ინგლისურ ენაზე პარციალურ-სელექციური მეთოდის მიხედვით. ორენოვანი სწავლების წარმატებულად გავლის შემთხვევაში მოსწავლე სკოლის დასრულებისას იღებს ორენოვან, გერმანულ-ინგლისურ აბიტურს, რაც ნებისმიერ ინგლისურენოვან უნივერსიტეტში სწავლის გაგრძელების საშუალებას აძლევს მსურველს. სასწავლო პროცესში მთავარი აქცენტი აგრეთვე კეთდება მათემატიკა-ინფორმატიკა-საბუნებისმეტყველო მეცნიერებებზე, რაც გამოიხატება შესაბამისი საგნების გაძლიერებულ პროგრამებში, ასევე გახანგრლივებულ სწავლებაზე. დღესდღეობით სკოლაში, მე-5-დან მე-13 კლასებამდე დადის 2 000 მოსწავლე. სკოლის ადმინისტრაცია, პედაგოგები და მოსწავლეები აქტიურად არიან ჩართული ინდოეთში სკოლების აღმშენებლობის პროექტში, რის გამოც აუგუსტა-ვიქტორიას გიმნაზია 1996 წელს მიღებული იქნა იუნესკოს მართული პროექტების სკოლათა წრეში. გიმნაზია მონაწილეობას იღებს კომენიუს-რეგიო-პროექტებში. ტრირის აუგუსტა-ვიქტორიას გიმნაზიის ოფიციალური საიტი
ესტონეთის საფეხბურთო ჩემპიონატი

მეისტრილიგა (ესტ. Meistriliiga) — პროფესიონალური საფეხბურთო ლიგა ესტონური კლუბებისთვის. წარმოადგენს ესტონეთის უმაღლეს საფეხბურთო ლიგას. ჩემპიონატი დაარსდა 1992 წელს და მასში მონაწილეობას იღებს 10 გუნდი. სეზონი მარტში იწყება და ნოემბერში მთავრდება. ჩემპიონატის ისტორიაში ყველაზე წარმატებული კლუბია ტალინის „ფლორა“, რომელმაც 11-ჯერ მოიგო ტურნირი. მოქმედი ჩემპიონია „ნიმე კალიუ“. ჩემპიონატი ესტონეთის ფეხბურთის ფედერაციის ოფიციალურ საიტზე (ესტონური) Estonia - List of Champions
ესტონეთის ტბების სია

სტატიაში მოცემულია ესტონეთის ტბების სია. ააბრა - აასტეიარვი - ადრისკა - აგალი - აჰერუ - აჰიარვი - ავენიარვი - აქნაიარვი - აქსატე - ალასტკივი - ალოპი - არბი - აროიარვი - აუკსი ენგლი - ერასტვერი - ერმისტუ ვაგულა - ვაჰაიარვი - ვეიკე - ვაიკნე - ვეიმელა-ალაიარვი - ვეიმელა-მეიარვი - ვენიარვი - ველემეი - ვანამოისა - ვაასკნა - ვერევი - ვიიტინა - ვიიტინა ალაიარვი - ვიიტნა - ვილიანდი - ვისი - ვონგიარვი - ვოლამერი - ვორტსიარვი ილის ტბები - იმატუ იაალა - იაუნკიარვი - იარვმეი - იარვეპა - იოკსი კარილა - კაიუმერი - კალიარვი - კალი (ტბა) - კანარიკუ - კარიარვი - კარიაცე-მერი - კარნიარვი - კარნსა - კარიიარვი - კასარიცა ვერიარვი - კასმუ - კასტიარვი - კაურუ - კავადი - კეერი - კიიდიარვი - კიკაიარვი - კირიკუმეი - კისეიარვი - კლოოგა - კონუ-პიკიარვი - კონსუ-იარვი - კოსე-ვალგიარვი - კოოსა - კუბიია - კურგიარვი - კიუტი ლაჰო - პეიპუსი - ლასვა - ლავასაარი - ლეევაკუ-პაისარვი - ლეიგო - ლოჰია - ლოოდლა - ლოოსუ - ლუიგეტიკ - ლუუბნიცა-უმბიარვი მაარდუ (ტბა) - მაკსამერი - მანიკუ - მეელვა - მეჰიკოორმა-უმბიარვი - მოლდრი-მერი - მორტსუკა - მულუტუ-ლაჰტი - მურატი ნარვა (ტბა) - ნეიტსიარვი - ნიინსაარვი - ნოოდსიარვი - ნოოტიარვი - ნუპლი პაბრა - პაიდე-ტეჰისიარვი - პაიდრა - პალოიარვი - პალოიური - პანიარვი - პაპიარვი - პაუკიარვი - პეიპუსი (პეიპსი) - პესუიარვი - პსკოვი (პიკვა) - პიირაკაიარვი - პილეიარვი - პლაანი-კულაიარვი - პორკუნი - პორმუიარვი - პროსა - პუაიარვი - პულიარვი რაადი - რააკიარვი - რაატსმა - რაკუ - რაიგასტვერი - რაპინა-პაისარვი - რატასიარვი - რატვა - რუჟ-ლიინიარვი - რუჟ-სუურიარვი - რუჟ-ვალგიარვი საადიარვი - სელგიარვი - სნელ-ტიიკი - სოიტსიარვი - სომერპალუ-პაისიარვი - სუპილინა-პონდი - სუტლეპა-სორდი - სუურ-კირკაიარვი - სუურ-პეჰმეიარვი - სუურლაჰტი ტაბინა - ტამულა - ტიჰუ - ტოომა - ტუდუ უბაიარვი - უჰტაიარვი - ულემისტე - ულიასტე - უვაიარვი ჰანია კოვერიარვი - ჰარკუ - ჰილიბა - ჰინო - ჰოლვანდი - ჰუუნდრუ
Nestlé

Nestlé S.A. — შვეიცარიული ტრანსნაციონალური კომპანია, უმსხვილესი მსოფლიოში კვების პროდუქტების სფეროში. სათავო ოფისი მდებარეობს ქალაქ ვევეში. შემოსავლების თვალსაზრისით, ნესტლე მსოფლიოში პირველია კვების მრეწველობის კომპანიებს შორის. ნესტლეს პროდუქცია მოიცავს ბავშვის საკვებს, ჩამოსხმულ წყალს, სწრაფი კვების პროდუქტებს, ყავას, საკონდიტრო ნაწარმს, ყოველდღიურ პროდუქტებს, ნაყინს, ცხოველთა საკვებს და ნამცხვრებს. ნესტლეს 29 ბრენდის წლიური გაყიდვები 1 მილიარდ შვეიცარიულ ფრანკს (1,1 $) აღემატება. მათ შორისაა Nespresso, Nescafé, KitKat, Smarties, Nesquik, Stouffer's, Vittel, და Maggi. კომპანია ფლობს 450 საწარმოს მსოფლიოს 86 ქვეყანაში, სადაც დასაქმებულია 328 000 ადამიანი. ამავე დროს, იგი მსოფლიოს უმსხვილესი კოსმეტიკური კომპანიის — L'Oréal–ის ერთ–ერთი მთავარი მეწილეა. ნესტლე ჩამოყალიბდა 1905 წელს, ძმები ჯორჯ და ჩარლ პეიჯების მიერ 1866 დაარსებული ანგლო–შვეიცარიული რძის კომპანიისა და ამავე წელს ანრი ნესტლეს მიერ დაარსებული Farine Lactée Henri Nestlé–ს (ანრი ნესტლეს რძის კომპანია) შერწყმის შედეგად. კომპანია მნიშვნელოვნად გაიზარდა პირველი მსოფლიო ომის დროს, შემდეგ კი მეორე მსოფლიო ომის დროს, როდესაც გაფართოვდა მანამდე შეთავაზებული ძირითადად შედედებული რძისა და ჩვილთა კვების პროდუქტებისაგან შემდგარი ასორტიმენტი. კომპანიამ განახორციელა რამდენიმე კორპორაციული შენაძენი, მათ შორის იყო Crosse & Blackwell 1950 წელს, Findus 1963 წელს, Libby's 1971 წელს, Rowntree Mackintosh 1988 წელს და Gerber 2007 წელს. შვეიცარიის ბირჟის სიაში ნესტლე პირველ ადგილზეა და შედის Swiss Market Index–ში. Euronext–ის ბირჟის სიაში ის მეორეა. 2011 წელს, ნესტლემ Fortune Global 500–ის შეფასებაში პირველი ადგილი დაიკავა, როგორც მსოფლიოში ყველაზე მომგებიანმა კორპორაციამ. 200 მილიარდი აშშ დოლარიანი საბაზრო კაპიტალიზაციით, Financial Times Global 500–ის შეფასებით ნესტლე მე–13 ადგილზეა. ოფიციალური საიტი Article on ownership structure of Nestlé and L'Oréal Nestlé Logo: Design and History დაარქივებული 2012-05-22 საიტზე Wayback Machine. Text of the Cocoa Protocol დაარქივებული 2008-07-24 საიტზე Wayback Machine. ↑ 1.0 1.1 Management. Nestlé. ციტირების თარიღი: 29 მაისი, 2017 ↑ 2.0 2.1 2.2 წლიური ანგარიში 2018 (PDF). Nestlé S.A. ( ნესტლე) (13 თებერვალი 2019). დაარქივებულია ორიგინალიდან — 6 მარტი 2019. ციტირების თარიღი: 4 მარტი 2019. ↑ 3.0 3.1 Nestlé's Brabeck: We have a "huge advantage" over big pharma in creating medical foods, CNN Money, 1 April 2011 ↑ Nestlé: The unrepentant chocolatier, The world’s biggest food company is betting on an emerging class of health and nutrition products to spur its growth, The Economist, 29 October 2009. Retrieved 17 May 2012 ↑ Money.cnn.com, Nestlé: Tailoring products to local niches, 2 July 2010 ↑ Bloomberg, Nestle to Decide on L’Oreal in 2014, Chairman Brabeck Says, 14 April 2011 ↑ Global 500: Our annual ranking of the world's largest corporations, CNN. Retrieved 20 April 2012 ↑ FT Global 500, Market values and prices at 31 March 2011, Nestlé
მე მოვედი

მე მოვედი — 1981 წლის ქართული სატელევიზიო მხატვრული ფილმი. ფილმი გადაღებულია რეჟისორ ალეკო ნინუას მიერ. მთავარ როლს ასრულებს ლადო ბურდული. „მე მოვედი“ [დაარქივებული] — ეროვნული ფილმოგრაფია
ვედრების ღვთისმშობლის ეკლესია

ვედრების ღვთისმშობლის ეკლესია — ეკლესია ქარელის მუნიციპალიტეტის სოფელ ვედრებაში. მდებარეობს სოფლის დასავლეთით, მთის ფერდობზე, სასაფლაოს ტერიტორიაზე. ეკლესიაზე გაირჩევა ორი სამშენებლო ფენა. თავდაპირველი ნაგებობა სტილისტური ნიშნებით თარიღდება IX-X საუკუნეებით. ნაშენია კარგად გათლილი ქვიშაქვის კვადრებით, წყობის რიგების ჰორიზონტალობა დაცულია მკაცრად. გვიანდელ ფეოდალურ ხანაში ეკლესიის მნიშვნელოვანი ნაწილი განსხვავებული საშენი მასალით განუახლებიათ. ამის შედეგად ნაგებობას თავდაპირველი სახე რამდენადმე შეცვლილი აქვს. სავარაუდოა, რომ ამავე ხანებშია მიშენებული ჩრდილოეთ მხრიდან რამდენიმე სწორკუთხა სათავსი. ეკლესია დარბაზულია (10,6 X 6 მ). შესასვლელი ორია — სამხრეთით (შემორჩენილია წირთხლის ქვა) და დასავლეთით (მოგვიანებით შეუვიწროებიათ და დაუდაბლებიათ). ნახევარწრიული აფსიდის ღერძზე ფართო თაღოვანი სარკმელი იყო (შემორჩენილია თაღის მოხაზულობა). შეკეთების დროს სარკმელი დაუპატარავებიათ. სარკმლის ორივე მხარეს, იატაკიდან დაახლოებით 1,6 მეტრის სიმაღლეზე, თითო მაღალი სწორკუთხა ნიშია (მოგვიანებით ამოუქოლიათ). ამ ნიშების ქვემოთ, თითქმის იატაკის დონეზე, კიდევ თითო სწორკუთხა ღრმა ნიშია. აფსიდში, სამხრეთით (იატაკიდან დაახლოებით 4 მეტრის სიმაღლეზე) შემორჩენილია მოზრდილი სარეზონატორო ქვევრების ნაშთები. დარბაზის კამარა ეყრდნობა კრონშტეინებზე შედგმულ საბჯენ თაღს (მცირე ნაწილი შემორჩენილია ჩრდილოეთის კედელზე). ეკლესიის ჩრდილოეთ კედელში საკურთხევლის კუთხესთან, გაჭრილია ჩრდილოეთის სწორკუთხა სათავსში (სამკვეთლო) შესასვლელი თაღოვანი კარი. სათავსს აღმოსავლეთით და დასავლეთით თითო სარკმელი აქვს. სამხრეთის კედელში ორი მცირე სწორკუთხა ნიშია. სათავსი გადახურულია უსწორო შეისრული სხმული კამარით. ტაძრის აღდგენა განხორციელდა მეუფე იობის ლოცვა-კურთხევით 2001-2007 წლებში, მანვე 2007 წლის 29 სექტემბერს ტაძარი აკურთხა დედათა მონასტრად. ქტიტორები არინ თამაზ-გიორგი სურამელი და მაია მწარიაშვილი. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 371.
მოსწავლე

მოსწავლე — ადამიანი, რომელიც სწავლობს სკოლაში; ასევე პირი, რომელიც იყენებს სხვის დარიგებებსა და გაკვეთილებს რაიმე დარგში. ცნება მოსწავლე ზოგჯერ გვევლინება, როგორც ცნება სტუდენტის ოპოზიცია: მეორე გულისხმობს დასავლეთის რაციონალიზმსა და აკადემიურ რუტინას, როდესაც პირველს უფრო უნივერსალური ხასიათი აქვს. БСЭ. Учение დაარქივებული 2011-12-28 საიტზე Wayback Machine.
ჰიიუმაა

ჰიიუმაა (ესტ. Hiiumaa) — ესტონეთის სიდიდით მეორე კუნძული (989 კმ²). მდებარეობს ბალტიის ზღვაში, კუნძულ საარემაას ჩრდილოეთით და წარმოადგენს მოონზუნდის არქიპელაგის ნაწილს. მისი უდიდესი დაასხლებული პუნქტია კიარდლა. ჰიიუმაა არის ჰიიუმაას მაზრის ძირითადი კუნძული რომელსაც ესტონურად ეწოდება Hiiumaa ან Hiiu maakond. შვედურ და გერმანულ ენებში კუნძულის დასახელებაა Dagö (დღის კუნძული), Dagø დანიურად — რაც წარმოადგენს მისი ძველი ფინური სახელის (Päivänsalo (დღის კუნძული)) კალკას. ხოლო საარემაას ეწოდებოდა Ösel (Yösalo – ღამის კუნძული). თანამედროვე ფინურში მას ეწოდება Hiidenmaa. ტაკუნას შუქურა კასარის ეკლესია ძველი ფერმა სორუს მუზეუმი ჰიიუმაა, ტურისტული მეგზური ვიკივოიაჟზე Hiiumaa County government Hiiumaa საიტზე Curlie www.mil.hiiumaa.ee Pictures of Coastal batteries World War I and World War II in Hiiumaa Official site ↑ Comparison of self-government units, Statistical Council's Regional Portal (checked November 7th, 2012)
სანებლის წმინდა გიორგის ეკლესია

სანებლის წმინდა გიორგის ეკლესია — ეკლესია ქარელის მუნიციპალიტეტის სოფელ სანებელში. მდებარეობს სოფლის ჩრდილოეთით 300 მეტრზე, სასაფლაოზე. სტილისტური ნიშნებით თარიღდება გვიანდელი ფეოდალური ხანით. ეკლესია ჯვარ-გუმბათოვანი ნაგებობაა (12,7 X 7,8 მ), ნაგებია რიყის ქვით და აგურით, გამოყენებულია ნატეხი ქვაც; შენობის კუთხეები ამოყვანილია ქვიშაქვის მოზრდილი კვადრებით. შესასვლელი დასავლეთით და სამხრეთითაა. აღმოსავლეთის მკლავი ღრმა ბემით და ნახევარწრიული აფსიდით მთავრდება. აფსიდში ერთი, ხოლო ბემში ორი სარკმელია. აფსიდის სარკმლის მარცხენა მხარეს თითო წრიული და სწორკუთხა ნიშია. დასავლეთის მკლავი ღრმა და სწორკუთხაა. სამხრეთის და ჩრდილოეთის მკლავები მოკლე სწორკუთხედებს წარმოადგენს. დასავლეთ მკლავის ჩრდილოეთ და სამხრეთ კედლებში, სამხრეთ და ჩრდილოეთ მკლავების აღმოსავლეთ და დასავლეთ კედლებში თითო სარკმელია. ეკლესიის შესასვლელები და სარკმლები ფართოა და დასრულებულია აგურის წყობით გამოყვანილი ნახევაწრიული თაღებით. ღიობები შიგნიდან გარეთ ოდნავ ვიწროვდება. გუმბათქვეშა კვადრატი მკლავებზე გადაყვანილი თაღების გადაკვეთით იქმნებოდა. ფასადები დასრულებული იყო აგურის თაროსებრი ლავგარდნით. აღმოსავლეთ ფასადის ფრონტონის კეხთან ქვის წყობით გამოყვანილია ჯვარი. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 392.
კრისტიინა ოიულანდი

კრისტიინა ოიულანდი (ესტ. Kristiina Ojuland; დ. 17 თებერვალი, 1966, კოჰტლა-იარვე, ესტონეთის სსრ) — ესტონეთის საგარეო საქმეთა მინისტრი 2002-2005 წწ. ესტონეთის პარლამენტის წევრი 1994-2002 და 2005-2009 წლებში. 2004 წელს განიხილებოდა ევროპის საბჭოს გენერალური მდივნის თანამდებობაზე, მაგრამ მიიღო 51 ხმა 299-დან. 2005 წელს თანამდებობიდან გაათავისუფლა არნოლდ რუიტელმა, 100 საიდუმლო დოკუმენტის გაქრობის გამო. თუმცა როგორც ოულანდმა განაცხადა, დოკუმენტები დაიკარგა მანამ სანამ იგი დაიკავებდა აღნიშნულ თანამდებობას. Kristiina OJULAND
ჩალჩიუტლიკუე

ჩალჩიუტლიკუე — წყლის, მდინარეების, ზღვების, ნაკადულების, შტორმებისა და ნათლობის ქალღმერთი აცტეკების მითოლოგიაში. ასევე ითვლებოდა ბავშვის დაბადების მფარველად. მას განსაკუთრებულ პატივს მიაგებდნენ იმ პერიოდში, როდესაც ესპანელებმა მექსიკა დაიპყრეს. Berlo, Janet Catherine (1992). „Icons and Ideologies at Teotihuacan: The Great Goddess Reconsidered“, რედ. Janet Catherine Berlo (ed.): Art, Ideology, and the City of Teotihuacan: A Symposium at Dumbarton Oaks, 8 and 9 October 1988. Washington, D.C.: Dumbarton Oaks Research Library and Collection, გვ. 129–168. ISBN 0-88402-205-6. OCLC 25547129.  ↑ Miller & Taube 1993: 60; Taube 1993: 32–35.
ვისოცკი

ვისოცკი (რუს. Высоцк) (1917 წლამდე — ტრონგზუნდი, 1917-1948 წლებში — ურასი) — საპორტო ქალაქი რუსეთში, ლენინგრადის ოლქში, ვიბორგის რაიონში ფინეთის ყურის სანაპიროზე. ქალაქი წარმოადგენს ოქტომბრის სარკინიგზო ხაზის ერთ-ერთ სადგურს. მას შემდეგ, რაც 1710 წელს ჩრდილოეთის ომის მიმდინარეობის დროს ვიბორგის ყურის ყველაზე ვიწრო ადგილი, ქალაქი ვიბორგი და მისი მიმდებარე ტერიტორიები შვედებისგან დაიბრუნეს რუსებმა, სწორედ აქედან მომდინარეობდა ქალაქის ძველი სახელწოდებაც (შვედ. trång — ვიწრო, sund — „სრუტე“), პეტრე I-ის ბრძანებით ამ ტერიტორიებზე ააშენეს საფორტიფიკაციო ნაგებობები. 1917-1940 წლებში ქალაქი ფინეთის შემადგენლობაში იყო და ერქვა ურასი (ფინ. Uuras. 1948 წელს ქალაქს სახელი შეეცვალა საბჭოთა კავშირის გმირის კუზმა ვისოცკის პატივსაცემად. ვისოცკი ერთ-ერთი ყველაზე პატარა დასახლებაა, რომელსაც ქალაქის სტატუსი აქვს (2010 წლის მონაცემებით ქალაქში 1244 ადამიანი ცხოვრობდა), ამაზე პატარა დასახლება არის ქალაქი ჩეკალინი. ინფორმაცია ქალაქის შესახებ, ენციკლოპედიაში „ჩემი ქალაქი“ ინფორმაცია ვისოცკის შესახებ, საიტზე „ქვეყნის გმირები“ ↑ Кожевников В. Г., Административно-территориальное деление Ленинградской области, СПб, 1997. — გვ. 19. ↑ Высоцкий Кузьма Дмитриевич. ლენინგრადის ოლქი ქალაქები: ბოქსიტოგორსკი  • ვოლოსოვო  • ვოლხოვი  • ვსევოლოჟსკი  • ვიბორგი  • ვისოცკი  • გატჩინა  • ივანგოროდი  • კამენოგორსკი  • კინგისეპი • კირიში  • კიროვსკი  • კომუნარი  • ლოდეინოე-პოლე • ლუგა  • ლიუბანი  • ნიკოლსკოე  • ახალი ლადოგი  • ოტრადნოე  • პიკალიოვო  • პოდპოროჟიე  • პრიმორსკი  • პრიოზერსკი  • სვეტოგორსკი  • სერტოლოვო  • სლანცი  • სოსნოვი-ბორი  • სიასტროი  • ტიხვინი  • ტოსნო  • შლისელბურგი ადმინისტრაციულ-ტერიტორიული დაყოფა: რაიონები: ბოქსიტოგორსკი  • ვოლოსოვი  • ვოლხოვი  • ვსევოლოჟსკი  • ვიბორგი  • გატჩინი  • კინგისეპი  • კირიში  • კიროვსკი  • ლოდეინოპოლე  • ლომონოსოვი  • ლუგი  • პოდპოროჟიე  • პრიოზერსკი  • სლანცი  • ტიხვინი  • ტოსნო სტატია: გეოგრაფია | გერბი | ჰიმნი | ისტორია | მოსახლეობა | ადმინისტრაციულ-ტერიტორიული დაყოფა | დროშა
გეომეტრიის განვითარების პერიოდები

გეომეტრია (ბერძ. ge — მიწა, ბერძ. metrein — გაზომვა) — მათემატიკის დარგი, რომელიც სივრცობრივ გამზომილებებსა და მათ განზოგადოებებს შეისწავლის. თავდაპირველად გამოიყენებოდა, როგორც მეცნიერება ფიგურებზე, მათ ურთიერთგანლაგებასა და სიდიდეებზე. თუმცა თანამედროვე გეომეტრია ამ საზღვრებს გასცდა. გეომეტრიის სამშობლოდ ითვლება ძველი ბაბილონი და ეგვიპტე. გეომეტრიის განვითარება შეიძლება დაიყოს ოთხ პერიოდად, რომელთა შორის საზღვრების გავლება შეუძლებელია წლების მიხედვით. 1) პირველი პერიოდი — გეომეტრიის ჩასახვის პერიოდია. ის მოიცავს პერიოდს უძველესი დროიდან ძვ. წ.-ით V საუკუნემდე და დაკავშირებულია ძველ ეგვიპტეში, ბაბილონსა და საბერძნეთში მიწათზომის კულტურის განვითარებასთან. 2) ძვ. წ.-ით VII საუკუნიდან იწყება გეომეტრიის განვითარების მეორე პერიოდი — სადაც ყველა წინადადება მტკიცდებოდა. ამ დროისთვის ძველ საბერძნეთში უკვე ცნობილი იყო თალესის თეორემა; პითაგორა ხსნის ირაციონალურ რიცხვებს, ამტკიცებს თეორემას, რომელიც მისსავე სახელს ატარებს; ჰიპოკრატე ქიოსელმა წარმოადგინა სისტემატიური გეომეტრია (გეომეტრიის „ელემენტები“) და დაადგინა მთვარის ფართობი. პლატონმა და მისმა მოსწავლემ, არისტოტელემ, საფუძველი ჩაუყარეს აქსიომებს. ამგვარად გეომეტრიამ საბერძნეთში განვითარების იმ ფაზას მიაღწია, რომ საჭირო გახდა მისი სისტემატიზირება. ასეთი სისტემატიზატორი იყო ევკლიდე, რომელიც ავტორია 13-ტომიანი ნაშრომისა „საწყისები“. ევკლიდეს შემდეგ საბერძნეთში გამოირჩეოდნენ არქიმედე, ერატოსთენე, აპოლონიოს პერგელი და სხვა, რომლებმაც გაამდიდრეს გეომეტრია თავიანთი აღმოჩენებით. 3) XVII საუკუნის პირველ ნახევარში იწყება გეომეტრიის განვითარების მესამე პერიოდი — ანალიტიკური გეომეტრიის ჩასახვა, რომლის შემქმნელებადაც რენე დეკარტი და პიერ დე ფერმა ითვლებიან. ანალიტიკური გეომეტრია დაყრდნობილია კოორდინატთა მეთოდზე. ამ პერიოდში აღსანიშნავია ლეონარდ ეილერის, ბლეზ პასკალის, გასპარ მონჟისა და ჟერარ დეზარგის მოღვაწეობა. 4) გეომეტრიის განვითარების მეოთხე პერიოდის დაწყება დაკავშირებულია არაევკლიდური გეომეტრიის შექმნასთან, რომელშიც აღსანიშნავია ლობაჩევსკისა და იანოშ ბოიაის ნაშრომები. ამასთან დაკავშირებით პირველად ნაშრომი გამოაქვეყნა ლობაჩევსკიმ 1926 წელს, მოგვიანებით ბოიამ 1932 წელს. გეომეტრიის განვითარების პერიოდები დაარქივებული 2013-01-27 საიტზე Wayback Machine.
ვილიანდიმაა

ვილიანდიმაა (ესტ. Viljandimaa ან Viljandi maakond) — მაზრა ესტონეთში, მდებარეობს ქვეყნის სამხრეთ ნაწილში. ადმინისტრაციული ცენტრი – ქალაქი ვილიანდი. მაზრის შემადგენლობაში შედის 15 მუნიციპალიტეტი: 3 ქალაქი (ვილიანდი, მიიზაკიულა და ვიჰმა) და 12 თემი. მაზრის ცენტრალურ და დასავლეთ ნაწილში მდებარეობს საკალის მაღლობი, ჩრდილო-დასავლეთი ნაწილი დაჭაობებულია, რომელიც შედის სოომაას ეროვნულ პარკში. ესტონეთის მაზრები შეგიძლიათ იხილოთ მედიაფაილები თემაზე „ვილიანდიმაა“ ვიკისაწყობში. მაზრის ოფიციალური საიტი დაარქივებული 2018-12-04 საიტზე Wayback Machine.
მოხისის წმინდა გიორგის ეკლესია

მოხისის წმინდა გიორგის ეკლესია — ეკლესია ქარელის მუნიციპალიტეტის სოფელ მოხისში. მდებარეობს სოფლის სამხრეთ-დასავლეთ ნაწილში, შემაღლებულ ადგილზე. ეკლესიას დასავლეთიდან ორსართულიანი სამრეკლო აქვს მიშენებული, ხოლო სამხრეთიდან ეკლესიას ჰქონდა კარიბჭე. აგებულია 1811 წელს. 1972 წელს ადგილობრივმა მოსახლეობამ ეკლესია შეაკეთა. ეკლესია დარბაზულია (15 X 9 მ), ნაგებია აგურითა და ნატეხი ქვით (კედლების ქვედა ნაწილები და ცოკოლი). სამხრეთ კედლის დასავლეთ მონაკვეთში და დასავლეთ კედლის ღერძზე ფართო თაღოვანი შესასვლელებია. საკურთხეველი სწორკუთხოვანია, კუთხეებში ოდნავ მომრგვალებული; მის აღმოსავლეთ კედელში სარკმელია, გვერდით კედლებში კი თაღოვანი ნიშები - სამი ჩრდილოეთით, ერთი სამხრეთით. ერთი პატარა ნიში სამხრეთ კედლის დასავლეთ მონაკვეთშია. საკურთხევლის წინ მოხატული კანკელი დგას. დარბაზის გრძივ კედლებში ერთმანეთის პირდაპირ სამ-სამი ფართო თაღოვანი სარკმელია. დასავლეთის შესასვლელის თავზე კამარიდან სამრეკლოს მეორე სართულზე ასასვლელი თაღოვანი შესაძრომია, აქ ვიწრო ხის კიბეა. ერთი პატარა მრგვალი სარკმელი დასავლეთის კედელშია. ეკლესიის შიდა სივრცე ხალვათია. ინტერიერი შელესილი და შეთეთრებულია, ქვედა ნაწილში ზეთის საღებავის პანელია. ეკლესიის აგურით ნაწყობი ნახევარწრიული კამარა ერთ შეკიდელ საბჯენ თაღსა და დასავლეთ კედლის თაღს ეყრდნობა. გრძივ კედლებზე, სარკმლებს შორის, კონქში და კამარაში რამდენიმე პატარა ქვევრია ჩასმული, რომლებსაც ,,პირები“ ამოლესილი აქვთ; ნალესში თითო ყვავილისმაგვარი სახეა ამოჭრილი. ეკლესიის იატაკსა და საკურთხევლის ბაქანზე დაგებულია ქვიშაქვის კარგად გათლილი კვადრები. ეკლესიის გლუვ ფასადებზე კარ-სარკმლის ღიობები მოჩარჩოებულია ლეკალური აგურით. აღმოსავლეთის ფასადზე, სარკმლის ზემოთ, ერთ ვერტიკალზე ჩასმულია ქვიშაქვის მცირე ზომის ქვა, რომელზეც ამოკვეთილია შვიდსტრიქონიანი მხედრული წარწერა. მის თავზე მუქი ფერის პატარა ქვაა ჯვრის რელიეფური გამოსახულებით. წარწერა დაზიანებულია, იკითხება მხოლოდ ეკლესიის აგების თარიღი (1811 წელი) და ცალკეული ასოები. ფასადები დასრულებულია ბაზალტის ლავგარდნით, რომლის პროფილს თარო, შეზნექილი ზედაპირი და ლილვი შეადგენს. სამრეკლო ორსართულიანია. მისი პირველი სართულის თაღები ორ თავისუფლად მდგომ სვეტსა და ეკლესიის კედლის ორ ნახევარსვეტს ეყრდნობა; გადახურულია გუმბათოვანი კამარით. მეორე სართული წარმოადგენს ოთხწახნაგოვან, სვეტებზე დაყრდნობილი თაღებით გახსნილ ფანჩატურს. თაღებს ზემოთ ჯვარედინად გადებულ ხის ორ ძელზე ჩამოკიდებულია დიდი ბრინჯაოს ზარი. წარწერის მიხედვით ზარი ჩამოსხმულია 1883 წელს და იწონის 150 კილოგრამს. სამრეკლოს მეორე სართულის ჭერს საფეხუროვანი პირამიდული ფორმა აქვს. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 379-380.
ანდრეს პალოპი

ანდრეს პალოპ სერვერა — (დ. 22 ოქტომბერი, 1973, ესპანეთი) — ესპანელი ფეხბურთელი. თამაშობს საფეხბურთო კლუბ „სევილიაში“ მეკარის პოზიციაზე. ესპანეთის ეროვნულ საფეხბურთო ნაკრებთან ერთად მან მოიგო ევროპის ჩემპიონატი 2008 წელს. ანდრეს პალოპი არის საფეხბურთო კლუბ „ვალენსიის“ აღზრდილი სადაც დაიწყო მან კარიერა. იქ ის იყო სანტიაგო კანისარესის დუბლიორი. 1997-1999 წლის სეზონებში ის განათხოვრებული იყო „ვილიარეალში“. 2005 წელს კი „სევილიის“ რიგებში ჩაირიცხა და ის კლუბის ძირითადი მეკარე გახდა. 2007 წლის 15 მარტს უეფას თასის 1/8 ფინალის საპასუხო შეხვედრაში „სევილია“ საკუთარ მოედანზე დონეცკის „შახტართან“ აგებდა 1:2-ს. მსაჯის მიერ დამატებულ დროში მეტოქის საჯარიმოში ჩასულმა მეკარემ მოახერხა უკრაინული გუნდის კარში თავით გოლის გატანა და ანგარიში გაათანაბრა. დამატებით ტაიმში კი „სევილელებმა“ კიდევ ერთი გოლი გაიტანეს და შემდეგ ეტაპზე გავიდნენ. ფინალში კი პალოპის გუნდი „ესპანიოლს“ დაუპირისპირდა, სადაც პალოპმა 11 მეტრიანების სერიაში 3 პენალტის მოგერიება მოახერხა და გუნდს გამარჯვება მოუტანა. ესპანეთის ეროვნულ საფეხბურთო ნაკრებთან ერთად მან მოიგო ევროპის ჩემპიონატი 2008 წელს. ვალენსია ესპანეთის ჩემპიონი: 2002, 2004 უეფას თასის მფლობელი: 2004 ევროპის სუპერთასის მფლობელი: 2004 სევილია ესპანეთის თასის მფლობელი: 2007, 2010 ესპანეთის სუპერთასის მფლობელი: 2007 უეფას თასის მფლობელი: 2006, 2007 ევროპის სუპერთასის მფლობელი: 2006 ეროვნული ნაკრები ევროპის ჩემპიონატი: 2008 „სევილიის“ ოფიციალური პროფილი დაარქივებული 2013-04-21 საიტზე Wayback Machine. BDFutbol-ის პროფილი Transfermarkt-ის პროფილი
ტეატეტუს ათონელი

ტეატეტუს ათონელი (ძვ. ბერძნ. Θεαίτητος, ძვ. წ. 417 — ძვ. წ. 369) — გამოჩენილი ძველი ბერძენი მათემატიკოსი. მის ცხოვრებაზე ცოტა რამ არის ცნობილი, ძირითადად პლატონის დიალოგიდან „ტეატეტუსი“. პლატონი გვამცნობს, რომ ტეატეტუსი, ისევე, როგორც თვითონ პლატონი, სწავლობდა თეოდორე კირენელთან. როგორც პლატონი იტყობინება, ტეატეტუსი მოკვდა ჭრილობებისგან გზაში, ათენსა და კორინთოს შორის ომის შემდეგ, სადაც დიდი სიმამაცე გამოიჩინა. ტეატეტუსის პატივსაცემად მის სახელს ატარებს კრატერი „ტეატეტუსი“ მთვარეზე. A Discussion of Theaetetus' Contributions to Euclid’s Elements დაარქივებული 2009-02-17 საიტზე Wayback Machine. მათემატიკის ისტორია უძველესი დროიდან XIX საუკუნის დასაწყისამდე (პავლე იუშკევიჩის რედაქტირებით), ტომი I, მეცნიერება, 1972. ვან დერ ვარდენი. ძველი ეგვიპტის, ბაბილონისა და საბერძნეთის მათემატიკა. თარგმანი ჰოლანდიურიდან. 1959, 456 с. ევკლიდეს „საწყისები“ დაარქივებული 2011-11-09 საიტზე Wayback Machine.